ജമ്മു കശ്മീരില് വീണ്ടും ഏറ്റുമുട്ടല്: അവന്തിപോരയില് ജെയ്ഷെ മുഹമ്മദ് ഭീകരനെ വധിച്ചു ശ്രീനഗര്: ജമ്മു കശ്മീരില് jammu kashmir വീണ്ടും ഏറ്റുമുട്ടല്. അവന്തിപോരയില് നടന്ന ഏറ്റുമുട്ടലില് ജെയ്ഷെ മുഹമ്മദ് ഭീകരനെ വധിച്ചു. പൂഞ്ചില് ഭീകര്ക്കായി Terrorists തെരച്ചില് തുടരുകയാണ്. ദില്ലി അറസ്റ്റിലായ പാക് ഭീകരന് 2009ലെ ജമ്മു സ്ഫോടനവുമായി ബന്ധമുണ്ടെന്ന് ദില്ലി പൊലീസ് സ്പെഷ്യല് സെല് delhi police special cell അറിയിച്ചു അവന്തിപോരയിലെ ത്രാല് മേഖലയിലാണ് ഏറ്റുമുട്ടല് നടന്നത്. 48 മണിക്കൂറിനിടെ നടക്കുന്ന ആറാമത്തെ ഏറ്റുമുട്ടലാണിത്. ജെയ്ഷെ മുഹമ്മദ് കമാന്ഡര് ഷാം സോഫിയെയാണ് വധിച്ചതെന്ന് സുരക്ഷാസേന അറിയിച്ചു. രണ്ട് ഭീകരരര് ഇവിടെ ഒളിച്ചിരിക്കുന്നുവെന്ന വിവരത്തെ തുടര്ന്ന് മേഖലയില് തെരച്ചില് തുടരുകയാണ്. ഭീകരരുടെ സാന്നിധ്യമുണ്ടെന്ന വിവരം ലഭിച്ചതിനു പിന്നാലെ സി.ആര്.പി.എഫും പോലീസും മേഖലയില് സംയുക്ത ഓപ്പറേഷന് നടത്തിയത്. തെരച്ചിലിനിടെ ഭീകരര് വെടിയുതിര്ക്കുകയായിരുന്നു. തുടര്ന്നാണ് സുരക്ഷാസേന തിരിച്ചടിച്ചത്. അഞ്ച് ഏറ്റുമുട്ടലുകളില് ഇതുവരെ ഏഴ് ഭീകരരെയാണ് സുരക്ഷാസേന വധിച്ചത്. അതിനിടെ ജമ്മു കശ്മീരിലെ വ്യാപക റെയ്ഡിന് പിന്നാലെ എന്ഐഎ ഡിജി ജമ്മുവില് എത്തി. സുരക്ഷസേന, ഐബി എന്നിവയുടെ ഉന്നത ഉദ്യോഗസ്ഥരുമായി എന്ഐഎ ഡിജി കൂടിക്കാഴ്ച്ച നടത്തി. കഴിഞ്ഞ ദിവസം നടന്ന പരിശോധനയുമായി ബന്ധപ്പെട്ട് നാല് പേരെ അറസ്റ്റ് ചെയ്തതായി എന്ഐഎ അറിയിച്ചു. ദില്ലിയില് അറസ്റ്റിലായ പാക് ഭീകരന് 2009 ലെ ജമ്മു ബസ് സ്റ്റാന്ഡ് സ്ഫോടനവുമായി ബന്ധമുണ്ടെന്ന് പൊലീസ് അറിയിച്ചു. ഐഎസ്ഐ നടത്തിയ സ്ഫോടനത്തില് ഇയാള്ക്ക് പങ്കുണ്ടെന്ന് ചോദ്യം ചെയ്യലില് സമ്മതിച്ചതായി പൊലീസ് നല്കുന്ന വിവരം. കൂടാതെ രാജ്യത്തേക്കുള്ള ആയുധക്കടത്തിലും ഇയാള്ക്ക് ഇടപെടലുണ്ടെന്നും അന്വേഷണ ഏജന്സി വ്യക്തമാക്കുന്നു. 2011 ല് ദില്ലി ഹൈക്കോടതി വളപ്പില് നടന്ന സ്ഫോടനത്തില് ഇയാള്ക്ക് പങ്കുണ്ടെന്നാണ് പൊലീസ് കരുതുന്നത്.